b'\n_START_ARTICLE_\nGrenki goban\n_START_SECTION_\nOpis\n_START_PARAGRAPH_\nGrenki goban ima enakomerno izbo\xc4\x8den klobuk z zelo debelim mesom, ki je sprva svetlo rjave, pri starej\xc5\xa1ih primerkih pa usnjeno rjave barve. Klobuk gobe dose\xc5\xbee premer do 15 cm zna\xc4\x8dilno za ta goban pa je, da ko\xc5\xbeica klobika prera\xc5\xa1\xc4\x8da njegov rob._NEWLINE_Spodnja stran klobuka je citronasto rumene barve. Gosto posejane, ozke cevke vsebujejo olivno rjavkast trosni prah in na pritisk pomodrijo._NEWLINE_Meso gobe je rumenkasto belo in grenkega okusa, na prerezanih mestih pa pomodri. Bet je \xc4\x8dvrst, kratek in debelo trebu\xc5\xa1ast, redkeje tudi kijasto oblikovan. Barva beta je rumena, pri vrhu pa ima gost mre\xc5\xbeast vzorec, na dnu pa koni\xc4\x8dast koreninast privesek.\n_START_SECTION_\nRaz\xc5\xa1irjenost\n_START_PARAGRAPH_\nGrenki goban raste pod hrasti in bukvami na apnen\xc4\x8dastih tleh. Pogosto ga najdemo v bli\xc5\xbeini vra\xc5\xbejega gobana, \xc4\x8deprav je grenki goban pri nas bolj redka in zato za\xc5\xa1\xc4\x8ditena gobja vrsta._NEWLINE_Grenki goban lahko zamenjamo za preprosti goban, saj sta si ti dve gobji vrsti na videz zelo podobni, le, da ima preprosti goban meso milega okusa in vitkej\xc5\xa1i bet brez mre\xc5\xbeastega vzorca.'